RESOLUCIÓN do 2 de abril de 2004 pola que se fai pública a addenda, en que se prorroga o prazo de presentación de solicitudes ata o 31 de decembro de 2004 inclusive, ao convenio de colaboración entre o Instituto Galego de Promoción Económica (Igape) e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalaría en determinadas zonas da Costa da Morte especialmente afectadas pola catástrofe do petroleiro Prestige.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 13/04/2004

O 31 de marzo de 2003 publicouse o convenio de colaboración entre o Instituto Galego de Promoción Económica (Igape) e a Consellería de Cultura, Comunicación Social e Turismo para a posta en mar
cha de medidas de apoio e incentivo á modernización de establecementos de hostalaría en determinadas zonas da Coste da Morte especialmente afectadas pola catástrofe do petroleiro Prestige.
Este convenio, na súa cláusula quinta, establecía o prazo para a presentación de solicitudes dun ano desde a súa entrada en vigor, que comezou a computar o 1 de abril de 2003.
Tendo en conta a favorable acollida das axudas entre os posibles destinatarios e a existencia de crédito remanente, considérase oportuno prorrogar o prazo de presentación de solicitudes ata o 31 de decembro de 2004, sendo acordada a dita prórroga polo Consello de Dirección do Igape na súa reunión do 1 de abril de 2004.
Polo que antecede, e en virtude das facultades que teño conferidas,
RESOLVO:
Facer público, como anexo a esta resolución, o texto da addenda ao convenio de colaboración entre o Igape e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalaría en determinadas zonas da Costa da Morte especialmente afectadas pola catástrofe do petroleiro Prestige.
En Santiago de Compostela, 2 de abril de 2004.
Margarita Rodríguez Rama
Directora xeral do Instituto Galego de Promoción Económica
ANEXO
Addenda ao convenio de colaboración entre o Igape e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalaría en determinadas zonas da costa da morte especialmente afectadas pola catástrofe do petroleiro prestige.
Santiago de Compostela, 1 de abril de 2004.
REUNIDOS:
Dunha parte, José Antonio Orza Fernández, en nome e representación do Instituto Galego de Promoción Económica (Igape), na súa calidade de presidente, facultado para este acto en virtude do acordo do Consello de Dirección do instituto do 1 de abril de 2004.
Doutra banda, Jesús Pérez Varela, conselleiro de Cultura, Comunicación Social e Turismo, actuando ao abeiro das facultades que lle concede o artigo 34 da Lei 1/1983, do 22 de febreiro, reguladora da Xunta e do seu presidente.
EXPOÑEN:
O Instituto Galego de Promoción Económica (Igape) e a Consellería de Cultura, Comunicación Social e Turismo, con data 25 de marzo de 2003, asinaron
un convenio de colaboración co obxecto de incentivar os investimentos en mellora das infraestructuras dos establecementos turísticos situados en determinados municipios da Costa da Morte especialmente afectados polas consecuencias económicas do afundimento do buque Prestige.
Na cláusula quinta do convenio establecíase o prazo para a presentación de solicitudes dun ano desde a entrada en vigor, que comezou a computar o 1 de abril de 2003.
Tendo en conta a favorable acollida das axudas entre os posibles destinatarios e a existencia de crédito remanente, considérase oportuno prorrogar o prazo de presentación de solicitudes ata o 31 de decembro de 2004.
Polo que antecede, as partes reunidas,
ACORDAN:
Prorrogar, ata o 31 de decembro de 2004 inclusive, o prazo para a presentación de solicitudes de axuda ao abeiro do convenio de colaboración entre o Instituto Galego de Promoción Económica (Igape), e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalaría en determinadas zonas da Costa da Morte especialmente afectadas pola catástrofe do petroleiro Prestige, e permanecendo inalterables o resto de condicións establecidas no convenio.
Esta addenda ten eficacia desde o mesmo momento da súa sinatura.
E en proba de conformidade e para a debida constancia do pactado, asinan a presente addenda, por duplicado exemplar, e en todas as follas, no lugar e data arriba indicados. Polo Igape: José Antonio Orza Fernández. Pola Consellería de Cultura, Comunicación Social e Turismo: Jesús Pérez Varela.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA